**Ford este partener de mobilitate al lanțului de restaurante**

**City Grill Group**

**BUCUREȘTI, 13 august 2021 –** Roadhill Automotive, cu sprijinul Ford România, pune la dispoziție timp de 2 ani, 10 autovehicule Ford Puma pentru lanțul de restaurante City Grill Group, deținător al brandurilor Pescăruș, Caru’ cu bere, Hanu’ Berarilor, Hanu’ lui Manuc, Buongiorno, Becker Brau, City Café și City Grill.

“Ne bucurăm foarte mult să fim parteneri de mobilitate pentru lanțul românesc de restaurante City Grill Group. Ford Puma este prima mașină cu tehnologie hibrid produsă în România și putem spune că acesta este un parteneriat 100% românesc, care susține industria și produsele locale”, a declarat Cristian Prichea, Director General Ford România - Compania Națională de Vânzări.

În următoarele luni, modelele Fiesta și Focus se vor alătura modelului produs la Craiova, consolidând astfel flota de vehicule Ford ce susține City Grill în livrarea de produse și servicii de calitate.

Dragoș Petrescu, Președinte City Grill: “Parteneriatul cu Ford România se bazează pe asocierea a doua produse fabricate în România, un aspect foarte important pentru noi și pentru clienții noștri și face parte din viziunea grupului City Grill de a promova valorile și produsele românești, de a arăta că se poate și în România”.

 “Considerăm acest parteneriat o dovadă a faptului că, în pofida contextului dificil creat de situația sanitară, cu efecte directe în activitatea economică, companiile noastre au atât dorința, cât și capacitatea de a găsi soluții de colaborare și de susținere reciprocă a afacerilor. Prin prezența în următorii doi ani a Roadhill Automotive în locațiile partenere City Grill, vom fi alături de clienții noștri comuni acolo unde aceștia vor alege să-și petreacă o parte importantă din timpul lor. Această colaborare reprezintă mai mult decât un contract, reprezintă încrederea acordată modelului nostru de business, produselor și serviciilor oferite de către fiecare dintre companiile noastre”, a declarat Dan Göldner, director general Roadhill Automotive.

“Alături de dealerul Roadhill Automotive, City Grill a construit pe parcursul celor 15 ani de colaborare, o relație comercială solidă, bazată pe încredere, astfel că alegerea autovehiculelor Ford și a Roadhill Automotive reprezintă o continuare naturală a acestui parteneriat”, a mai adăugat Dragoș Petrescu.

După primele 7 luni ale anului 2021, Ford Puma este lider de segment în vânzarile către persoanele fizice, iar în ceea ce privește achizițiile companiilor, modelul produs în exclusivitate la Craiova a câștigat 6.7 puncte procentuale față de aceeași perioadă a anului trecut.

Producția modelului Puma a demarat la uzina Ford din Craiova în octombrie 2019, ca urmare a unei investiții de aproximativ 200 de milioane de euro. În prezent, la uzina Ford din Craiova lucrează peste 6000 de angajați pentru a susține producția de vehicule și motoare.

# # #

***Despre Ford Motor Company***

*Ford Motor Company (NYSE: F) este o companie globală cu sediul în Dearborn, Michigan, care se angajează să contribuie la construirea unei lumi mai bune, în care fiecare persoană are dreptul la liberă mișcare și este liberă să-și urmeze visul. Planul Ford + al companiei pentru creștere și creare de valoare combină punctele forte existente, noi capacități și relații permanente cu clienții pentru a îmbogăți experiențele și crește loialitatea clienților. Ford proiectează, produce, comercializează și furnizează o gamă completă de vehicule comerciale conectate, din ce în ce mai electrificate: autovehicule, camioane Ford, vehicule utilitare, camionete și autovehicule de lux Lincoln. Compania investește în electrificare, servicii de conectare a vehiculelor și soluții de mobilitate, inclusiv tehnologie de conducere automată, și oferă servicii financiare prin Ford Motor Credit Company. Ford are aproximativ 186.000 de angajați în întreaga lume. Mai multe informații despre companie, produsele sale și compania Ford Motor Credit sunt disponibile la corporate.ford.com.*

***Ford Europa*** *este responsabilă de producerea, vânzarea și deservirea vehiculelor marca Ford pe 50 de piețe individuale, având aproximativ 43.000 de angajați în unitățile proprii și în asocierile în participație consolidate și aproximativ 55.000 de angajați, dacă includem și societățile neconsolidate. Pe lângă Ford Motor Credit Company, operațiunile Ford Europa includ Divizia de servicii pentru clienți Ford și 14 unități de producție (10 unități proprii și patru asocieri în participație neconsolidate). Primele autoturisme Ford au fost expediate în Europa în 1903 - în același an a fost fondată Ford Motor Company. Producția europeană a început în 1911.*

***Despre Grupul City Grill***

*Grupul City Grill este cel mai important jucător român din industria restaurantelor. Fondat în 2004, Grupul City Grill operează în prezent restaurante și cafenele sub brandurile Caru’ Cu Bere, Hanu’ lui Manuc, Pescarus, Hanu’ Berarilor, Buongiorno, Becker Brau, City Grill și City Café.*

*Încă de la primul restaurant, Grupul City Grill a avut la bază ideea de a oferi clienților un loc potrivit pentru a invita un partener de afaceri la masă, un spațiu unde calitatea serviciilor completează meniul variat cu specific românesc și internațional, iar de 18 ani își menține promisiunea de a crea un spațiu de relaxare necesar pentru pauza de masă, pentru o ieșire cu familia sau cu prietenii.*

*Grupul a încheiat anul 2019 cu afaceri de 187 de milioane de lei, în creștere cu 13% față de anul anterior.*